KLAIPĖDOS RAJONO SAVIVALDYBĖS SMULKIOJO IR VIDUTINIO VERSLO PLĖTROS PROGRAMOS

VERTINIMO KOMISIJOS 2017 METŲ VEIKLOS ATASKAITA

*BIUDŽETAS – 11 000,00 EURŲ, PANAUDOTA – 7 228,21 EURŲ*

**Klaipėdos rajono savivaldybės smulkiojo ir vidutinio verslo plėtros programos vertinimo komisija** (sudaryta 2015-05-28 Tarybossprendimu Nr. T11-119 ir 2015-06-25 Tarybos sprendimu Nr. T11-190). Komisijos pirmininkė – Savivaldybės tarybos narė Andžela Šakinienė.

Per 2017 m. įvyko 3 Klaipėdos rajono savivaldybės smulkiojo ir vidutinio verslo plėtros programos vertinimo komisijos posėdžiai, kurių metu buvo išnagrinėti 7 klausimai bei priimti 22 nutarimai bei vadovaujantis Vyriausybės atstovės pastabomis Tarybos 2017 m. birželio 29 d. sprendimu Nr. T11-246 pakeisti Programos nuostatų atitinkami punktai, pagal kuriuos Komisija siūlymus dėl finansavimo skyrimo turi teikti Administracijos direktoriui, kuris gavęs siūlymus, savo įsakymu atitinkamai turi skirti arba neskirti dalinį išlaidų kompensavimą ir apie priimtą sprendimą informuoti pareiškėją raštu.

Per 2017 metus **buvo pateiktos 4** paraiškosdėl dalinio išlaidų finansavimo pagal Klaipėdos rajono savivaldybės smulkiojo ir vidutinio verslo plėtros programą bei pasirašytos 3 paramos skyrimo sutartys, kurių bendra vertė – 4 478,21 Eur.

| **Nr.** | **Pareiškėjai** | **Veiklos aprašymas** | **Įregistravi-mo data** | **Projekto laikotarpis** | **Projekto bendra vertė (prašoma pareiškėjo) Eur**  | **Didžiausia galima paramos suma pareiškėjui Eur** | **Skirta parama pareiškėjui Eur** |
| --- | --- | --- | --- | --- | --- | --- | --- |
| **1.** | **UAB „Stelga“,** direktorius Simonas Gardauskas | **Pagrindinė veikla** – įrangos, skirtos gamyklų bei fabrikų procesų optimizavimui, gamyba.**Projekto pavadinimas** – verslas ir Klaipėdos rajono plėtra. **Projekto tikslas** – įmonės veiklos plėtra bei naujų darbo vietų sukūrimas.Pagal Nuostatų **14.3.** punktą (paraišką pateikusio SVV įrangos ir darbo priemonių įsigijimo išlaidoms – kompensuojama ne daugiau nei 50 proc. be PVM) prašoma kompensuoti patirtas išlaidas:* Juostinės pjovimo staklės – 1 vnt. (1900,00 eurų deklaruota ir patvirtinta, iš kurių galima kompensuoti 950,00 eurų);
* Akum. suktuvas-gręžtuvas – 3 vnt. (691,74 eurai deklaruoti ir patvirtinti, iš kurių galima kompensuoti 345,87 eurus);
* Kampinis šlifuoklis – 3 vnt. (193,67 eurai deklaruoti ir patvirtinti, iš kurių galima kompensuoti 96,84 eurus);
* Milwaaukee rinkinys – 1 vnt. (340,00 eurų deklaruota ir patvirtinta, iš kurių galima kompensuoti 170,00 eurų);
* Smūginis gręžtuvas – 1 vnt. (211,00 eurų deklaruota ir patvirtinta, iš kurių galima kompensuoti 105,50 eurų).
 | 2015-09-28 | 2017-06-01 – 2017-09-30  | 3336,41 | 1668,21 | **1668,21** |
| **2.** | **UAB „Emigus“,**direktorė Lina Vosylienė | **Pagrindinė veikla** – pramogų erdvė vaikams, kurioje galima trumpalaikė vaikų priežiūra, užsiėmimai ir lavinimas bei švenčių vaikams organizavimas.**Projekto pavadinimas** – vaikams skirtos pramogų erdvės kūrimas.**Projekto tikslas** – vaikams skirtos pramogų erdvės kūrimas, paslaugų kokybės gerinimas ir plėtra. Pagal Nuostatų **14.1.** punktą (įmonės įregistravimo išlaidoms – kompensuojama ne daugiau nei 80 proc.) prašoma kompensuoti patirtas išlaidas: * Registravimo išlaidos (242,32 eurai deklaruoti ir patvirtinti, iš kurių galima kompensuoti 193,86 eurus).

Pagal Nuostatų **14.3.** punktą (paraišką pateikusio SVV įrangos ir darbo priemonių įsigijimo išlaidoms – kompensuojama ne daugiau nei 50 proc. be PVM) prašoma kompensuoti patirtas išlaidas:* Įrangos ir darbo priemonių įsigijimo išlaidos (2820,59 eurai deklaruoti ir patvirtinti, iš kurių galima kompensuoti 1410,30 eurų);

Pagal Nuostatų **14.7.** punktą (įmonės nekilnojamojo turto nuomos išlaidoms – kompensuojama ne daugiau nei 80 proc.) prašoma kompensuoti patirtas išlaidas: * Nekilnojamojo turto nuomos išlaidos (1800,00 eurų deklaruota ir patvirtinta, iš kurių galima kompensuoti 1440,0 eurų);
 | 2016-05-26 | 2016-08-26 – 2017-08-30 | 4864,91 | 2200,00 | **2200,00** |
| **3.** | **Klaipėdos rajono turizmo informacijos centras (TIC**), direktorė Daiva Buivydienė | Renginys „Lietuvos turizmo klasterių forumas“Šis renginys buvo skirtas didinti turizmo klasterių žinomumui, skatinti valstybinių institucijų bei smulkaus ir vidutinio verslo bendradarbiavimą, pristatyti naujus Klaipėdos rajono turizmo paslaugų paketus/produktus. Forumo metu buvo pristatomi pranešimai apie klasterių naudą, vyko teminės diskusijos, supažindinimas su Pamario turizmo klasterio veikla. Renginyje dalyvavo Lietuvos turizmo klasterių, Valstybinio turizmo departamento, Savivaldybių bei Klaipėdos universiteto atstovai.Prašoma finansinė parama – 1220,00 EurRenginio organizavimo bendra vertė – 1687,30 Eur. | - | 2017-05-22 – 2017-05-23  | 1220,00 | 1220,00 | **610,00** |
| **4.** | **UAB „Paslaugų orbita“,**direktorius Vytautas Sruogis | **Pagrindinė veikla** – ambulatorijos veikla**Projekto pavadinimas** – ambulatorijos gydytojų ir registratūros darbo vietų kompiuterizavimas.**Projekto tikslas** – prisijungti prie bendros „E. sveikatos“ sistemosPagal Nuostatų **14.3.** punktą (paraišką pateikusio SVV įrangos ir darbo priemonių įsigijimo išlaidoms – kompensuojama ne daugiau nei 50 proc. be PVM) prašoma kompensuoti patirtas išlaidas:* Nešiojamas kompiuteris – 2 vnt. (880,00 eurų deklaruota ir patvirtinta, iš kurių galima kompensuoti 440,00 eurų).

Šiai įmonei 2010 metais buvo skirtas kompiuterinės programos „Sveidra“ įdiegimo dalinis išlaidų kompensavimas pagal Klaipėdos rajono savivaldybės SVV plėtros programą. | 1991-08-07 | 2016-06-01 – 2017-12-31 | 880,00 | 440,00 | **Parama neskirta.** Pagal 14.8. Programos punktą parama gali būti skiriama vieną kartą per visą veiklos laikotarpį. |
| **5.** |  | **Iš viso 4478,21 Eur** |

Dalis Klaipėdos rajono savivaldybės smulkiojo ir vidutinio verslo plėtros programos vykdymui 2017 m. numatytų lėšų (2750,00 eurų) buvo panaudota antrojo Klaipėdos rajono savivaldos ir verslo forumo organizavimo išlaidoms apmokėti.

Smulkiojo ir vidutinio verslo plėtros programos Andžela Šakinienė

vertinimo komisijos pirmininkė

Mantas Virbauskas, tel. (8 46) 471 947, el. p. mantas.virbauskas@klaipedos-r.lt